2016թ. փետրվարին Զախարովան հայտարարեց, որ ՌԴ ԱԳՆ-ը կուսումնասիրի Պետդումայի պատգամավորների առաջարկը, որն առնչվում է 1921թ. Թուրքիայի հետ ստորագրված Մոսկվայի պայմանագրի չեղյալ հայտարարմանը. «ԱԳՆ-ի հասցեով իսկապես ստացվել է պայմանագիրը խզելու առաջարկի մասին Պետդումայի մի շարք պատգամավորների դիմումը։ Կարող եմ ասել, որ դիմումը պետք է ուսումնասիրվի, ինչն էլ առաջարկվում է։ Այդ ամենը կիրականացվի սահմանված կարգով»[125]։ Ավելի վաղ հաղորդվել էր, որ Ռուսաստանի Պետդումայի կոմունիստ պատգամավորներ Վալերի Ռաշկինն ու Սերգեյ Օբուխովը նամակով դիմել են Վլադիմիր Պուտինին և Սերգեյ Լավրովին՝ կոչ անելով չեղյալ հայտարարել 1921թ. ռուս-թուրքական (Մոսկվայի) պայմանագիրը[126]։ Նախաձեռնությունը կապված էր նրա հետ, որ 2016թ. մարտի 16-ին լրանում էր Մոսկվայի պայմանագրի ստորագրման 95-ամյակը։